૧૮ ડિસેમ્બરે શાહરુખ ખાન અને કાજોલની જોડી ‘દિલવાલે’ ફિલ્મ દ્વારા ફરી એક વાર સિલ્વર સ્ક્રીન પર દેખાવાની છે. ઍક્શન કૉમેડી ફિલ્મો માટે જાણીતા રોહિત શેટ્ટીએ આ વખતે રોમૅન્ટિક લવ-સ્ટોરીને પણ ફિલ્મની વાર્તામાં વણી લીધી છે. પોતાની હોમ પ્રોડક્શન કંપની અંતર્ગત બનેલી આ ફિલ્મ સાથે સંજય લીલા ભણસાલીની ‘બાજીરાવ મસ્તાની’ પણ રિલીઝ થઈ રહી છે જેની અસર ફિલ્મના બિઝનેસ પર પડશે એવી ચોખ્ખી કબૂલાત શાહરુખ કરી રહ્યો છે અને સાથે જ ફિલ્મને થોડો સમય લાગશે, પરંતુ બિઝનેસ મળશે એવી આશા પણ તે સેવી રહ્યો છે. ફિલ્મ-ઇન્ડસ્ટ્રીમાં ૨૫ વર્ષ પૂરાં કરનારા અને સક્સેસની નવી પરિભાષાઓ અખત્યાર કરનારા શાહરુખ સાથે તેની અપકમિંગ ફિલ્મ સંદર્ભમાં અને અંગત જીવનમાં તેની પસંદ-નાપસંદ વિશે થયેલી વાતચીતના અંશો...